《蔡忠惠》
宋代·岳珂

凌云成而楷遂绝，太极建而书仍存。艺不足以名世，士亦贵于仍珍。

彼其之子以贱待其身，而又安能以重望夫人。伟四谏之直声，并翰墨而流芬。

方其作元舅之碑以伸天子之孝，拒佞倖之请而杜亵取之门。

则片言只字之落人间者，世固待之以褚颜之节，而岂复侪之于芝繇之伦。

后二百年珂得而藏其真，是盖不特宝其书而楷模其纵笔之妙思，又将因其字而彷佛其绝世之清尘也。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。仍此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。